Odmund Møllerop

Odmund Jørgen Møllerop (1922–2006) var en norsk arkeolog og museumsmann.

Møllerop avla i 1953 magistergrad i nordisk arkeologi ved Universitetet i Oslo på avhandlingen Bosetningen i Rogaland i bronsealder og eldste jernalder. Han arbeidet i hele sin karriere i Stavanger der han i årene 1948 til 1975 var tilknyttet Stavanger Museum og i årene 1975 til 1992 Arkeologisk museum i Stavanger.Minneord: «Odmund J. Møllerop er død», Stavanger Aftenblad, 10. august 2006, s. 29. Han spilte en sentral rolle i utbygningen av begge institusjoner. Møllerop ble i 1962 leder for Arkeologisk avdeling ved Stavanger Museum og han ble den første direktør ved Arkeologisk museum i Stavanger. 

I hans tid ved museet klarte arkeologene ved hjelp av nye metoder å flytte tidspunktet for den første kjente bosetning i Rogaland tilbake til omkring år 9000 f.Kr.«Møllerop Ridder av St. Olav», Aftenposten, 2. februar 1993, s. 10. Under Møllerops ledelse ble det også lagt stor vekt på  moderne formidling av arkeologisk forskning og kunnskap.

Kongen utnevnte i 1993 Møllerop til ridder av 1. klasse av St. Olavs Orden «for arkeologisk forskning og formidling.»

 Om Odmund Møllerop 
 Arnvid Lillehammer (red.): Arkeologi, vern og museum: Odmund Møllerop 70 år 7. desember 1992, AmS-varia nr. 19, Stavanger: Arkeologisk museum i Stavanger, 1992

 Bibliografi (utvalg) 
 «Arkeologien. Og målet var ny kunnskap om Rogalands forhistorie», i Stavanger museums årbok, 1990
 med Tryggve Bakka: «Stedsnavn og arkeologi i Rogaland», i Stavanger museums årbok, 1963
 «Fra Rogalands eldre bronsealder», i Stavanger museums årbok, 1962

 Referanser 

Kategori:Norske arkeologer
Kategori:Norske museumsfolk
Kategori:Riddere av 1. klasse av St. Olavs Orden
Kategori:Personer fra Trondheim kommune
Kategori:Museumsdirektører